**Naziv obveznika: OSNOVNA ŠKOLA VEŽICA**

RKP: 11365

Matični broj: 03332004

OIB: 80745485182

Pošta i mjesto: 51000 Rijeka

Adresa sjedišta: Kvaternikova 49

Razina: 31

Razdjel: 000

Šifra djelatnosti: 8520

Šifra županije: 8

Šifra općine/grada: 373

Oznaka razdoblja: 2021-12

**BILJEŠKE UZ FINANCIJSKO IZVJEŠĆE**

**za razdoblje 1.1. – 31.12.2021. godine**

Temeljem čl. 5. Pravilnika o financijskom izvještavanju u proračunskom računovodstvu ( NN br. 3/2015., 932015., 135/2015., 2/2017., 28/2017., 112/2018., 126/2019. i 145/2020 ) obveznici proračunskog računovodstva za proračunsku godinu sastavljaju:

* Bilancu na Obrascu: BIL
* Izvještaj o prihodima i rashodima, primicima i izdacima na Obrascu: PR-RAS
* Izvještaj o prihodima i rashodima, primicima i izdacima - za konsolidaciju na Obrascu: PR-RAS - za konsolidaciju
* Izvještaj o rashodima prema funkcijskoj klasifikaciji na Obrascu: RAS-funkcijski
* Izvještaj o promjenama u vrijednosti i obujmu imovine i obveza na Obrascu: P-VRIO
* Izvještaj o obvezama na Obrascu: OBVEZE
* Bilješke

Škola obavlja poslove sukladno Zakon o odgoju i obrazovanju u osnovnoj i srednjoj školi ("Narodne novine" broj 87/08, 86/09, 92/10, 105/10-ispravak i 90/11, 5/12, 16/12, 86/12, 126/12, 94/13,152/14, 7/17 i 68/18), Državnom pedagoškom standardu osnovnoškolskog sustava odgoja i obrazovanja ("Narodne novine" broj 63/08, 90/10) i Statutu Škole, Godišnjem planu i programu rada Škole za školsku godinu 2021./2022.,Školskom kurikulumu.

Odgovorna osoba za predaju financijskih izvještaja je ravnateljica Osnovne škole Vežica, Violeta Nikolić, mag.prim.educ.

Odgovorna osoba za sastavljanje Bilješka uz financijske izvještaje je voditeljica računovodstva, Katja Mohorić.

**BILJEŠKE UZ OBRAZAC BILANCA**

**AOP 014 – Postrojenja i oprema** – povećanje u odnosu na prethodnu godinu zbog nabavke nove opreme kroz tekuću godinu. Škola je kupila 18 novih računala, 48 klupa jednosjede zbog epidemioloških mjera, 2 printer, baletni pod, 3 projektora, 3 radne stolice, električni klavir, 4 klavirske stolice, ploča – crtovlje, ormar, 2 radna stola, ladičar, regal i kao donaciju dobila glasovir i 34 uredske stolice.

**AOP 030 – Knjige, umjetnička djela i ostale izložbene vrijednosti** –povećanje u odnosu na prethodnu godinu radi nabavke školskih udžbenika (financirano od strane MZO), koji će se koristiti više godina te nabavku knjiga za lektiru u knjižnici.

**AOP 035 – Ispravak vrijednosti knjiga, umjetničkih djela i ostalih izložbenih vrijednosti** –povećanje u odnosu na prethodnu godinu radi povećanja imovine tijekom 2018. i 2019. godine, a što utječe i na iznos ispravka vrijednosti jer je riječ o stopama 20% i 25% godišnje.

**AOP 049 – Sitni inventar** – povećanje u odnosu na prethodnu godinu zbog nabavke novog sitnog inventara koji se stavlja u uporabu odmah u tekućoj godini.

**AOP 067 – Novac u banci** - novčana sredstva na računima veća su za 12,9% u odnosu na početak godine te sada iznose 60.065,00 kn. Navedeni iznos se mora prenijeti na žiro-račun Grada Rijeke.

**AOP 079** – **Potraživanja za više plaćene poreze i doprinose** – potraživanje za povrat više uplaćenog poreza na dohodak koji je isplaćen radnicima a odnosi se na povrate poreza, priznate ozljede na radu i povrat s osnove stručnog osposobljavanja, a za koji još nije dobiven povrat od države.

**AOP 081** – **Ostala potraživanja** – potraživanje od HZZO-a za povrat bolovanja. Povećanje u odnosu na prethodno razdoblje jer je izvršena kompenzacija bolovanja za 2020. godinu dok za 2021. još nije.

**AOP 154 – Potraživanja za prihode po posebnim propisima** – iznos od 132.049,00 kn se odnosi na potraživanja za prihode za marendu i ručkove i učitelje u PB od strane roditelja, Općine Viškovo i participacije za umjetničko obrazovanje.

U ovom AOP izvršen je otpis potraživanja budući da se od 2017. – 2020. godine nije provodila kontrola i usklada sa roditeljima, te smo u 2021. godini morali napraviti otpis potraživanja zbog isteka roka za mogućnost naplate kao i krivo iskazanih potraživanja.

**AOP 155 – Potraživanja za prihode od prodaje proizvoda i pruženih usluga** – iznos od 22.271,00 kn odnosi se na nenaplaćene prihode od najma prostora školske dvorane. Iznos je povećan u odnosu na početno stanje budući da zbog Covida nije bilo omogućeno iznajmljivanje dvorane prošle godine.

**AOP 156 – Potraživanja za prihode iz proračuna** – odnosi se na promet vanproračunskih prihoda u sustavu Riznice i iznosi 94.581,00 kn i smanjen je u odnosu na prethodno razdoblje.

**AOP 158 – Ispravak vrijednosti potraživanja –** škola je provela ispravak vrijednosti potraživanja u iznosu od 10.910,00 kn za dospjela nenaplaćena potraživanja od 1-3 godine po stopi od 50%, temeljem čl. 37a Zakona o proračunu.

**AOP 167 – Kontinuirani rashodi budućih razdoblja** – prijenos plaće za 12 mjesec.

**AOP 159 – Potraživanja od prodaje nefinancijske imovine –** iznos od 2.483,00 kn je smanjen u odnosu na prethodno razdoblje budući da su u 2021. godini dva stana u cijelosti otplaćena.

**AOP 172 – Obveze za zaposlene** – prikazuje obveze na dan 31. prosinca 2021. godine za obveze za plaću, doprinose na plaću i iz plaće te materijalna prava radnika za 12/2021. godine a koji će biti isplaćena u siječnju 2022. godine. Povećanje radi povećanja plaća zaposlenih u sustavu obrazovanja.

**AOP 173 – Obveze za materijalne rashode** – prikazuje obveze na dan 31. prosinca 2022. godine za materijalne rashode u iznosu od 206.097,00 kn, smanjenje u odnosu na prošlo razdoblje zbog uspostave podmirenja obveza od strane nadležnog proračuna.

**AOP 182 - Ostale tekuće obveze** – obveze za bolovanje, obveze za naplaćene tuđe prihode i obveze za uplatu u proračun za stanove. Povećanje u odnosu na prošlo razdoblje zbog većeg iznosa za bolovanje na teret HZZO.

**AOP 183 - Obveze za nabavu nefinancijske imovine** – povećanje u odnosu na prošlu godinu budući da obveze za nabavu uredskog namještaja i lektiru nisu podmirena.

**AOP 253 – Izvanbilančni zapisi - pasiva** – oprema za kurikularnu reformu dobivena na korištenje od „Carnet“-a na korištenje, ostaje u vlasništvu „Carnet“-a te se vodi kao izvanbilančna imovina.

**BILJEŠKE UZ OBRAZAC PR-RAS**

**AOP 063 – Pomoći proračunskim korisnicima iz proračuna koji im nije nadležan** – ukupan iznos od 9.048.758,00 kn odnosi se na prihode iz državnog proračuna za troškove za zaposlene, stručne ispite, mentorstvo, medni dan, radne udžbenike, TUR, refundacija troškova za državno natjecanje, županijska stručna vijeća. Iznos je porastao radi knjiženja prihoda od radnih udžbenika.

**AOP 065 – Kapitalne pomoći** **proračunskim korisnicima iz proračuna koji im nije nadležan** – smanjenje u odnosu na prošlo razdoblje zbog smanjenja kupnje udžbenika i ispravnog knjiženja udžbenika i radnih udžbenika.

**AOP 069 – Pomoći temeljem prijenosa EU sredstva** – škola je u ovoj godini partner na projektu financiran od strane Europskog socijalnog fonda – Perpetum Agile.

**AOP 107 – Prihodi po posebnim propisima** – ukupan iznos od 888.969,00 kn odnosi se na sufinanciranje prehrane učenika (marende i ručkova u PB), informatike, troškova rada učitelja u PB, participacije za umjetničko obrazovanje. Prihod je povećan u odnosu na prošlu godinu iz razloga, što je prošle godine zbog covida bilo manje računa s osnove prehrane i učiteljice, te participacije, a isto tako Škola je provodila naplatu potraživanja slanjem opomena i usklađivanjima sa kupcima ( roditeljima).

**AOP 123 – Donacije od pravnih i fizičkih osoba izvan općeg proračuna** - ukupan iznos je 27.400,00 kn koji se odnosi na prihode od tekućih donacija primljene od trgovačkog društva te kapitalnih donacija primljene od fizičke osobe ( glasovir ) i trgovačkog društva ( uredske stolice).

**AOP 131** – **Prihodi iz nadležnog proračuna za financiranje rashoda za nabavu nefinancijske imovine** – Dobivena su sredstva od Grada Rijeke za nabavu nefinancijske imovine veća u odnosu na prethodnu godinu, a u skladu s odlukom Grada Rijeke.

**AOP 145 - Ostali prihodi -** smanjeno u odnosu na prošlu godinu jer nije bilo akcija skupljanja papira.

**AOP 147 – AOP 157** – **Rashodi za zaposlene** – povećanje u odnosu na prethodnu godinu zbog fluktuacije zaposlenja iako je ostvarena ušteda na prekovremenom radu. Povećani su ostali rashodima za zaposlene zbog više isplata jubilarnih nagrada u odnosu na prošlu godinu, te su povećani izdaci za posebne uvjete rada odnosno rad prema prilagođenom programu.

**AOP 159 - AOP 163** – **Naknade troškova zaposlenima** - Službena putovanja, naknada za prijevoz, stručno usavršavanje zaposlenika i ostale naknade troškova zaposlenicima – ukupno su svi iznosi povećan u odnosu na prethodnu godinu budući da zbog Covida prošle godine nije bilo službenih putovanja, seminara, dok u ovoj godini je bilo.

**AOP 166** – **Materijal i sirovine** - povećan u odnosu na prethodnu godinu, budući da prošle godine u periodu lock-downa učenici nisu bili u školi te nisu koristili školsku prehranu dok su u ovoj godini normalno pohađali nastavu izuzev rijetkim izolacijama.

**AOP 168 – Materijal i dijelovi za tekuće i investicijsko održavanje** – povećanje u odnosu na prethodnu godinu zbog dotrajalosti i potrebom za povećanim održavanjem postrojenja i opreme.

**AOP 169** – **Sitni inventar i auto gume** – povećanje u odnosu na prethodnu godinu zbog potrebe umjetničke škole za nastupom i snimanje filma Halimino putovanje te opremanje kuhinje plastičnim pladnjevima za dostavu marende po razredima umjesto plastičnih vrećica te kupnju dezinfekcijskih uređaja i bezkontaktnog toplomjera.

**AOP 171** – **Službena odjeća i obuća** – povećanje u odnosu na prethodnu godinu zbog kupnje radne odjeće i obuće za spremačice i kuharice te za potrebe umjetničke škole.

**AOP 173 – Usluge telefona, pošte i prijevoza** – povećanje u odnosu na prošlu godinu zbog usluge prijevoza baletnog poda na lokacije gdje se snimala produkcije Halimino putovanje.

**AOP 174 – Usluge tekućeg i investicijskog održavanja** – povećanje u odnosu na prošlu godinu zbog godišnjih servisa uređaja u školi te usluge uređenja Japanskog vrta koji se nalazi ispred škole.

**AOP 177** - **Zakupnine i najamnine** – smanjenje iz razloga što su se prošle godine kupile licenci za aplikacije za rad na daljinu.

**AOP 178** – **Zdravstvene i veterinarske usluge** – smanjenje u tekućoj godini jer se pregledi obavljaju svake dvije/tri godine prema kolektivnom ugovoru.

**AOP 181** – **Intelektualne i osobne usluge** – smanjenje zbog iz razloga što nije bilo potrebe angažmana vanjskih suradnika za produkciju umjetničke škole.

**AOP 180** **– Računalne usluge** – smanjenje zbog izmjene ugovora za računovodstveni program.

**AOP 181** – **Ostale usluge** – povećanje zbog rada na produkciji Halimino putovanje, šivanje kostima, usluge snimanja, najam rasvjete.

**AOP 182 - Naknade troškova osobama izvan radnog odnosa** - smanjenje iz razloga što se u 2020. godini izvršio povrat neutrošenih novčanih sredstva za stručno osposobljavanje bez zasnivanja radnog odnosa.

**AOP 187** **– Članarine i norme**– smanjenje iz razloga što se prošle godine kotizacija za plesno natjecanje knjižila kako članarina.

**AOP 188 – Pristojbe i naknade** – smanjenje u odnosu na prethodnu godinu budući je škola zaposlila osobu sa invaliditetom.

**AOP 190 - Ostali nespomenuti rashodi poslovanja** - povećanje budući da je prošle godine za vrijeme lock-down komunalna i vodna naknade smanjena odnosno otpisana.

**AOP 256** **– Naknade građanima i kućanstvima na temelju osiguranja i druge naknade** – odnose se na radne udžbenike koji su podijeljeni djeci i koji po svojoj prirodi ne mogu biti vraćeni i korišteni tijekom više godina, kao ostali udžbenici.

**AOP 305 - Stambeni objekti -** odnosi se na prihode za otplatu stanova te se umanjuje za uplatu u državni proračun.

**AOP 357 do AOP 378 – Rashodi za nabavu proizvedene dugotrajne imovine** – povećanje radi opremanja ureda i kupnje sportske i glazbene opreme. Nabavke školskih udžbenika koje je financiralo Ministarstvo znanosti i obrazovanja, u manjem iznosu u odnosu na prošlu godinu budući da se knjige kupljene u 2019. godini koriste u 2020 i 2021. godini. Ostala nabavljena oprema je bila u skladu s odobrenim iznosima od ministarstva i osnivača, te je knjižena prema vrsti na odgovarajuća konta.

**AOP 632 do AOP 639** – Ukupni prihodi i primici iznose 11.310.921,00 kn, ukupni rashodi i izdaci 11.294.321,00 kn, iz čega proizlazi višak prihoda i primitaka u iznosu od 16.600,00 kn. Preneseni višak prihoda i primitaka je 10.153,00 kn koji je korigiran za 837,00 kn jer su dva računa iz 2018. i 2019. godine knjižena dva puta, te je višak prihoda i primitaka raspoloživ u sljedećem razdoblju u iznosu od 26.753,00 kn.

Višak prihoda i primitka sastoji se od viška poslovanja u iznosu od 41.751,00 kn i manjka prihoda od nefinancijske imovine 14.998,00 kn.

**AOP 640 – Unaprijed plaćeni rashodi budućih razdoblja i nedospjela naplata prihoda** – osim rashoda budućih razdoblja koji se odnose na plaće , na ovom kontu su iskazani i rashodi za plin i struju za 12 – 2021 godine budući da isti nisu mogli biti knjiženi jer je na financijskom planu više nismo imali sredstva za iskazivanje rashoda u iznosu od 33.251,00 kn.

**AOP 641 – AOP 644 – Novčana sredstva** - povećanje u 2021. godini budući da se sredstva nisu uplatila na žiro-račun Grada Rijeke.

**BILJEŠKE UZ OBRAZAC OBVEZE**

Na kraju obračunskog razdoblja prikazane su obveze u ukupnom iznosu od 1.390.447,00 kn, a odnose se na slijedeće :

**Stanje dospjelih obveza**:

* Međusobne obveze proračunskih korisnika u iznosu od 377.881,00 kn odnose se na refundacije za bolovanje na teret HZZO,
* Ukupne obveze za zaposlene 21.135,00 kn za priznate ozljede na radu
* Ukupne obveze za materijalne rashode u iznosu od 84.564,00 kn. Obveze u iznosu od 73.631,00 kn su u prekoračenju 1 od 60 dana, dok je iznos od 8.817,00 u prekoračenju od 61 do 180 dana, a u prekoračenju od 181 do 360 dana je 2.116,00 kn. Sustav na koji način škola posluje je putem riznice Grada Rijeke, te ista vrši plaćanja dobavljača, iako škola dostavlja Gradu zahtjeve za plaćanjem prema dospijeću Grad ne vrši plaćanja istom dinamikom te imamo problem sa određenim dobavljačima zbog nepoštivanja rokova dospijeće.
* Obveze za nabavu nefinancijske imovine u iznosu od 3.999,00 kn odnosi se na nepodmirene troškove za nabavku knjiga za knjižnicu ( lektira ).

**Stanje nedospjelih obveza**:

* Obveze za rashode poslovanja iznose 885.643,00 kn, a sastoje se od obveze za plaće i prijevoz za 12-2020, te obveze za materijalne rashode i obveza za nefinancijsku imovinu.

**BILJEŠKE UZ OBRAZAC P-VRIO**

**AOP 018 – Promjene u obujmu imovine - SMANJENJE** – Škola je izvršila otpis nenaplativih potraživanja u iznosu od 58.900,00 kn

**AOP 040 – Promjene u obujmu obveza – POVEĆANJE** – Škola je izvršila zatvaranje obveza preko financijskog rezultata zbog duplog knjiženja računa u 2018. i 2019. godini.

**BILJEŠKE UZ OBRAZAC RAS-FUNKCIJSKI**

**AOP 110** – Obrazovanje – ukupan iznos odnosi se na ukupne rashode ostvarene u 2020. godini koji su iskazani na AOP 407 u obrascu PR-RAS.

**AOP 122** – Dodatne usluge u obrazovanju – iskazan je iznos koji se odnosi na prehranu učenika (marende i ručkovi u programu produženog boravka te izvannastavna aktivnost.).

Mjesto i datum: Rijeka, 31.01.2022. godine

Osoba za kontakt: Katja Mohorić

Telefon: 051/455-688

Odgovorna osoba: Violeta Nikolić

M.P.

Voditelj računovodstva: Zakonski predstavnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katja Mohorić Violeta Nikolić, prim. mag. educ.